[{"text_idx": "#000000", "text": "Berrikuntza Teknologikoa eta Sistema Adimendunak"}, {"text_idx": "#000001", "text": "Europar Batasunak zeharkako konpetentzien alorrean finkatutako helburuak aintzat hartuta, hauek dira Compassess Europako proiektuan ezarri ditugun giltzarriak:"}, {"text_idx": "#000002", "text": "Zeharkako konpetentzien alorrean oinarri sendoa duten eta ebaluazio-metodologietan lorpenak erdietsi dituzten erakunde ezagunek osatutako Europako sarea ezartzea, alor horretako esperientziarik onenak partekatzearren.\nJardunbide honen kasuak identifikatzea, Europa barruan lanbide-heziketako sistemetan ezar daitezkeen metodologiak edo tresnak proposatzearren.\nHedatzeko eta ebaluatzeko planak garatzea.\nKonpetentziak ebaluatzeko metodologiei eta tresnei buruzko proposamen eta gomendio berriak aurkeztea hezkuntzaren arloko agintariei, lanbide-heziketako Europako sisteman aplika daitezen."}, {"text_idx": "#000003", "text": "Proiektuaren helburuetako bat da sarea sortzeko eta funtzionarazteko estrategia definitzea. Bazkideen arteko elkarrekintza ahalbidetzen duten lau lantegitan definitzen dira metodologiak eta aztertzen dira jardunbide onen kasuak."}, {"text_idx": "#000004", "text": "Lantegietako emaitzetan oinarrituta prestatzen dira jardunbide onei buruzko dokumentuak, eta dokumentu horiek ezinbestekoak dira gomendioak egiteko lanbide-heziketako sistemak kudeatzen dituzten Europar Batasuneko arduradun politikoei."}, {"text_idx": "#000005", "text": "Sarea ezartzearen eta proiektuaren emaitzak aurkezteko helburuarekin, datorren azaroaren 24an amaierako hitzaldi bat egingo da Euskadin (TKNIKA)."}]